Salariile politicienilor sunt imense. 


Ciolacu pleacă lunar acasă cu peste 


50.000 de lei 

În România, discrepanţa dintre veniturile politicienilor şi 
dificultăţile financiare ale poporului devine tot mai stridentă. 


În timp ce majoritatea românilor se luptă să facă faţă preţurilor ce 
par să concureze cu cele din Germania şi Franţa, elitele politice se 
bucură de salarii şi pensii nesimţite, detaşate complet de 
realitatea economică a oamenilor obişnuiţi. 


Marcel Ciolacu, cu un salariu lunar de peste 50.000 de lei, 
încarnează exemplul suprem al acestei rupturi. 


Acest nivel de venit, departe de a fi o excepţie, pare să fie norma în 
rândul parlamentarilor români, care încasează sume apropiate. 


Acest regim de „boierie” modernă face ca viaţa politică să pară 
mai degrabă un tărâm al privilegiilor nejustificate. 


Colegul său din alianţa sărăciei, Nicolae Ciucă, beneficiază de o 
pensie ce trece de 20.000 de lei şi este complet deconectat de 
realitatea cetăţenilor ce se zbat să supravieţuiască într-o 
economie cu preţuri duble faţă de alte naţiuni. 


Mai mult, afirmaţia lui Ciolacu că o familie românească poate trăi 
decent cu 3.000 de lei pe lună este nu doaro bătaie de joc, ci şi o 
demonstraţie de ignoranță crasă faţă de condiţiile de viaţă ale 
majorităţii. 


Situaţia se agravează când privim spre sectorul bugetar, unde 
salariile sunt disproporționat de mari în comparaţie cu cele din 
privat, fără ca aceasta să se traducă într-o productivitate sau o 
eficienţă pe măsură. 


Această paradigmă creează un mediu în care munca pentru stat 
devine mai rentabilă decât iniţiativa privată sau antreprenoriatul, 
subminând astfel bazele economice ale inovației şi creşterii. 


Modelul de „bugetari de lux” şi armata de politicieni cu venituri 
exorbitante trasează un tablou sumbru pentru viitorul economic 
al României. Într-un astfel de context, sectorul privat, esenţial 
pentru dinamismul economic, este marginalizat şi descurajat. 


Concluzia este una amară: în timp ce politicienii precum Ciolacu 


se îmbogăţesc pe seama sistemului, românii de rând sunt lăsaţi să 
se descurce cum pot. 


+Marcel Ciolacu 3000 de lei 


